Harrotasunaren bandera inklusiboa

Harrotasunaren bandera inklusiboa edo Progress Pride bandera LGBT banderaren aldagai bat da, 2018an sortua, zenbait komunitateren inklusioa adierazi nahi duena.

Sorrera eta garapena 
2018ko ekainean, Daniel Quasar diseinatzaileak sortu zuen Trans harrotasunaren banderako elementuak barne hartuz, inklusioa eta aurrerabidea (progress) kontzeptuak azpìmarratzeko.  Banderaren diseinua azkar hedatu zen sare sozialetan Progress Pride Flag izenarekin ingelesez. Sei marrako ostadarraren diseinua oinarri gisa mantentzen den bitartean, aurrerabidea adierazten duen hiruki forma bat ageri da ezkerretik aurrerantz, beltz, marroi, urdin, arrosa, eta zuria batuz. Trans pertsonez gain bereziki pertsona beltz edo arrazializatuak ere sartu nahi izan zituen kontzeptuan diseinatzaileak. Egileak aurreranzko seinale gisa bideratu zuen hirukia, baina banderaren ertzean kokatu ere bai, aurrerabide hori egin egin behar delako oraindik.

Bandera honek zenbait aldagai izan ditu harrezkero, ezagunena agian bloke hori bat eta zirkulu morea gehitzen duena: intersexualitatearen banderaren ikurraren gehiketa hau Valentino Vecchiettik sortu zuen 2021ean Erresuma Batuko Intersex Equiality Rights erakundearekin elkarlanean.

Erreferentziak

Kanpo estekak 

LGBT banderak
2018ko lanak